CELEX: 32004D0263
Language: el
Date: 2004-03-17 00:00:00
Title: 2004/263/ΕΚ: Απόφαση της Επιτροπής, της 17ης Μαρτίου 2004, για την τροποποίηση της απόφασης 2000/333/ΕΚ για τον καθορισμό ειδικών όρων για την εισαγωγή δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής Σοσιαλιστικής Δημοκρατίας του Βιετνάμ, όσον αφορά τον ορισμό της αρμόδιας αρχής (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 824]

Avis juridique important

|

32004D0263

2004/263/ΕΚ: Απόφαση της Επιτροπής, της 17ης Μαρτίου 2004, για την τροποποίηση της απόφασης 2000/333/ΕΚ για τον καθορισμό ειδικών όρων για την εισαγωγή δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής Σοσιαλιστικής Δημοκρατίας του Βιετνάμ, όσον αφορά τον ορισμό της αρμόδιας αρχής (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 824]  

Επίσημη Εφημερίδα αριθ. L 081 της 19/03/2004 σ. 0088 - 0088

Απόφαση της Επιτροπήςτης 17ης Μαρτίου 2004για την τροποποίηση της απόφασης 2000/333/ΕΚ για τον καθορισμό ειδικών όρων για την εισαγωγή δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής Σοσιαλιστικής Δημοκρατίας του Βιετνάμ, όσον αφορά τον ορισμό της αρμόδιας αρχής[κοινοποιηθείσα υπό τον αριθμό Ε(2004) 824](Κείμενο που παρουσιάζει ενδιαφέρον για τον ΕΟΧ)(2004/263/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/492/ΕΟΚ του Συμβουλίου, της 15ης Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά αλιευτικών προϊόντων(1), και ιδίως το άρθρο 9 παράγραφος 4,Εκτιμώντας τα ακόλουθα:(1) Η απόφαση 2000/333/ΕΚ της Επιτροπής, της 25ης Απριλίου 2000, για τον καθορισμό ειδικών όρων για την εισαγωγή δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής Σοσιαλιστικής Δημοκρατίας του Βιετνάμ(2), αναφέρει ότι το Εθνικό Κέντρο Επιθεώρησης της Αλιείας και Διασφάλισης της Ποιότητας (NAFIQACEN) του Υπουργείου Αλιείας είναι η αρμόδια αρχή στη Σοσιαλιστική Δημοκρατία του Βιετνάμ για την εξακρίβωση και πιστοποίηση της τήρησης των απαιτήσεων της οδηγίας 91/492/ΕΟΚ.(2) Μετά την αναδιάρθρωση των διοικητικών υπηρεσιών του Βιετνάμ, αρμόδια αρχή για την εξακρίβωση και πιστοποίηση της τήρησης των απαιτήσεων των δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων είναι πλέον η "Εθνική Υγειονομική Διεύθυνση Αλιείας για τη Διασφάλιση της Ποιότητας (NAFIQAVED)". Η νέα αυτή αρχή είναι σε θέση να επαληθεύει αποτελεσματικά την εφαρμογή των νόμων που ισχύουν.(3) Ως εκ τούτου, η απόφαση 2000/333/ΕΚ πρέπει να τροποποιηθεί ανάλογα.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στην απόφαση 2000/333/ΕΚ, το άρθρο1 αντικαθίσταται από το ακόλουθο κείμενο:"Άρθρο 1Η 'Εθνική υγειονομική διεύθυνση αλιείας για τη διασφάλιση της ποιότητας (NAFIQAVED)' είναι η αρμόδια αρχή στο Βιετνάμ για την επαλήθευση και την πιστοποίηση της συμμόρφωσης των δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων προς τις απαιτήσεις της οδηγίας 91/492/ΕΟΚ."Άρθρο 2Η παρούσα απόφαση εφαρμόζεται από τις 3 Μαΐου 2004.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 17 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 268 της 24.9.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).(2) ΕΕ L 114 της 13.5.2000, σ. 42.